Eesti popmuusika suurmees Ivo Linna tuntud laul räägib viiest viimasest , keda iialgi ei kutsuta lauda. Eks siit kooru välja tõde ka spordi jaoks, kus harva saavad tähelepanu need, kes tulevad võistlejaterea lõpus ja kellest paraku mõnigi kord ei kiputa väljagi tegema . Meie esinduslikumast suusaüritusest Tartu maratonist on tema üldise hea maine ja taaskasvava osalejate arvu foonil üsna palju räägitud, aga ka tema puhul tehakse enamuses juttu ikkagi esiotsa jõudnuid silmas pidades. See, mis jääb tahapoole, rääkimata lõpuosa suuskuritest, leiab senini tutvustamist vaid mõne pistelise intervjuukatke kaudu ja nii pole võimalik öelda , mis või kes seal lõpus olles maratonisõitu kujundab. Tallinna Ülikoolis bakalaureusetööde teemasid valides tekkiski mõte - miks mitte uurida Tartu maratoni ja sealt just seda suusatajate rühma , kes lõpetab maratoni viimase 200 hulgas.